Kære alle i grundejerforeningen Søgården

Ved generalforsamlingen i 2023 blev der fremsat vedlagte forslag 7.a “Forslag til snerydning”.

Det blev jf. ligeledes vedlagte referat besluttet, at bestyrelsen skulle arbejde videre med forslaget og afklare interessen.

Dette er ikke en afstemning, men en tilkendegivelse over for bestyrelsen, til brug ved generalforsamlingen i 2024.

Bestyrelsen har følgende spørgsmål, som du/I bedes besvare inden 1. dec. 2023

1. Er du/I som grundejer interesseret i, at forslaget gennemføres som beskrevet, evt. med ændringer som vedtages på generalforsamlingen i 2024.
2. Vil du/I være med i en turnusordning for snerydning i lighed med den for græsslåning.
3. Har du/I forslag til placering af maskinen for opbevaring, når den ikke er i brug.
4. Har du/I forslag til ændringer i vedlagte forslag.

Send venligst svar retur til Grundejerforeningen Søgården:  bestyrelse@gf-soegaarden.dk  eller i postkassen Dalsø Park 96.

Med venlig hilsen

Bestyrelsen

v/ Børge Ringgaard

PS.  Uanset hvilken ordning, der gælder, er nødvendig snerydning/glatførebekæmpelse stadig den enkelte grundejers ansvar.